Electronic Arts
Electronic Arts eli EA on yhdysvaltalainen yhtiö, joka tuottaa ja levittää tietokone- ja videopelejä. Yhtiön pääkonttori sijaitsee Redwood Cityssä, Kaliforniassa. Yhtiö perustettiin vuonna 1982, ja yhtiön perustaja ja pitkäaikainen johtaja oli Trip Hawkins. Nykyinen pääjohtaja on Andrew Wilson.
Battlefield 2
Battlefield 2 (lyhennettynä BF2) on Digital Illusions CE:n kehittämä ja EA Gamesin julkaisema ensimmäisen persoonan ammuntapeli, joka julkaistiin Windowsille vuonna 2005. Edeltäjiensä "Battlefield 1942":n ja "Battlefield Vietnamin" tapaan "Battlefield 2" on joukkuepohjainen sotapeli, joka on suunnattu ensisijaisesti verkkomoninpeliksi, vaikka se sisältääkin myös yksinpelin. Peliin on myös kehitetty useita virallisia lisäosia: muun muassa "", "Battlefield 2: Armored Fury" ja "Battlefield 2: Euro Force", joista kaksi viimeisintä tulevat ilmaiseksi uusimman 1.50 -päivityksen mukana.